Diari Oficial de la Generalitat Valenciana


Sumari del DOGV 6892, del 30-10-2012 (2012/9740)

RESOLUCIÓ de 8 d'octubre de 2012, de la Direcció General d'Avaluació, Qualitat i Atenció al Pacient de la Conselleria de Sanitat, per la qual se sotmet a informació pública l'expedient d'autorització sanitària per a realitzar extracció i trasplantament de membrana amniòtica per a patologia oftàlmica en l'hospital del Vinalopó.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6892

Data del DOGV
:   30-10-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/9740


Data del document
:   08-10-2012

Organisme emissor
:   Conselleria de Sanitat

Tipus de document
:   Resolució

RESOLUCIÓ de 8 d'octubre de 2012, de la Direcció General d'Avaluació, Qualitat i Atenció al Pacient de la Conselleria de Sanitat, per la qual se sotmet a informació pública l'expedient d'autorització sanitària per a realitzar extracció i trasplantament de membrana amniòtica per a patologia oftàlmica en l'hospital del Vinalopó. [2012/9740]  
En esta Direcció General d'Avaluació, Qualitat i Atenció al Pacient de la Conselleria de Sanitat de la Generalitat Valenciana s'instruïx expedient promogut per la Conselleria de Sanitat, amb vista a la sol·licitud de Ramón Navarro Gómez, director de l'hospital del Vinalopó, per a l'autorització d'extracció i trasplantament de membrana amniòtica per a patologia oftàlmica.  
Als efectes previstos en l'Orde de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, i en relació amb el que disposa el Decret 111/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Sanitat i es modifica el Decret 25/2005, de 4 de febrer, del Consell, pel qual s'aproven els estatuts reguladors de l'Agència Valenciana de Salut, resolc:  
  
Sotmetre l'esmentat expedient a informació pública per un termini de vint dies, a fi que els que es troben interessats puguen examinar l'expedient i formular les observacions que estimen oportunes dins de l'esmentat termini, que començarà a comptar des de l'endemà de la publicació d'esta resolució.  
L'expedient es troba en el Servici d'Acreditació, Autorització i Registre de Recursos Sanitaris de la Direcció General d'Avaluació, Qualitat i Atenció al Pacient d'esta Conselleria, siti a València, carrer Misser Mascó, 31, on les persones interessades podran examinar-lo. Les al·legacions hauran de presentar-se per escrit en les esmentades dependències de la Conselleria de Sanitat o en qualsevol òrgan administratiu dels establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
València, 8 d'octubre de 2012.- El director general d'Avaluació, Qualitat i Atenció al Pacient: Ignacio Ferrer Cervera.